Downloaded from YTS.MX
EN DOKUMENTAR FRA NETFLIX
Official YIFY movies site: YTS.MX
Det er svært at vide, hvad der foregår i en kats hjerne.
Dasha, kom her.
Men nye opdagelser åbner måske døren for vores mest forvirrende ledsagere.
Nogle mennesker tror ikke, katte har meget at byde på.
Vi vil bevise, at de tager fejl.
Glem alt, du tror, at du ved om katte.
Katteforskning halter bagefter hundeforskning,
men nu ser vi en eksplosion af kattevidenskab.
En ny generation af forskere udfordrer vores antagelser.
Vi afslører forskellige aspekter af deres adfærd, personlighed, fysiologi,
alt det, der gør en kat unik.
De er intelligente og nysgerrige,
og de interagerer socialt med mennesker.
Og der er beviser på, at de har udviklet sig til det.
Se med, når vi opklarer kattens mysterier,
afkoder deres skøre narrestreger
og tyder deres skjulte sprog.
Det bliver ikke let.
Katte er komplicerede.
Dasha, kom her.
Ja, de har deres attitude.
Men hvis man vil, kan man lære en kat at gøre alt.
Alle kan finde en kats sande potentiale,
hvis de lærer deres hemmeligheder.
Katte er overalt.
Og alligevel ved vi så lidt om dem.
For at forstå, hvad der gør en kat til en kat,
og hvordan de lærte at leve med mennesker,
taler vi med eksperterne.
DIREKTØR, CORNELL KATTE-SUNDHEDSCENTER
"KATTEFYSIOLOG"
Jeg tror, folk undervurderer, hvor sociale katte er.
Lad os indse det. De er bare underholdende
og nogle gange utrolig sjove.
Sært nok udviklede de nogle af deres charmerende træk
fra deres dræberforfædre.
Hvis man blev bedt om at konstruere et perfekt
landrovdyr med fysiske træk, adfærd og opfattelse,
er det svært at finde et, som er bedre end katten.
Tamkattens videnskabelige navn er Felis catus.
Felis catus er en unik tam art,
som stammer fra den afrikanske vildkat.
Alle katte, store og små, tilhører familien Felidae.
For tre og en halv millioner år siden
blev slægten Felis, der består af mindre katte, adskilt fra Panthera,
store katte som løver og tigre.
I dag er der 400 millioner Felis catus over hele verden,
hvilket gør dem til et af de ti mest succesrige pattedyr,
som nogensinde har vandret på jorden.
På ti tusind år har deres dna forandret sig relativt lidt.
Genetisk set har du et vildt dyr i dit hus.
Et vildt dyr med fantastisk fysisk udstyr.
Og midt i det hele er kattens bemærkelsesværdige rygrad.
De har faktisk flere ryghvirvler end de fleste pattedyr.
Mellem ryghvirvlerne har de særligt elastiske stødpude-skiver,
så rygsøjlen er utroligt fleksibel.
Dette fleksible design gør katten til det hurtigste dyr på land.
Hvis man kigger på en gepard løbe,
så skaber bøjningen af rygraden potentiel energi, som opbevares
og frigives som kinetisk energi, når katten springer fremad.
Din kat er en lille, fleksibel gepard
med potentiale for at kunne løbe over 45 kilometer i timen…
…og dreje sig i vilde yogastillinger.
Katte har også et effektivt muskelsystem.
De er et af få pattedyr, der kan aktivere 100 %
af deres muskler, når de hopper.
Tændingssekvens startet.
Tre, to, en, liftoff.
Vi letter.
De kan hoppe mellem fem og seks gange deres længde op.
Det er som et menneske, der hopper over en giraf.
Og de bruger halen til at balancere under hurtige retningsændringer.
Som enhver gymnast vil sige, må det, der går op, komme ned,
hvilket bringer et gammelt spørgsmål op.
Man siger, at katte altid lander på fødderne.
De har en fantastisk evne til at orientere sig hurtigt.
For at gøre det, skal de først genkende, hvor deres krop er i rummet,
ved hjælp af et fænomen, som kaldes opretningsrefleksen.
OPRETNINGSREFLEKSEN
Denne refleks er en funktion i det vestibulære system.
DET VESTIBULÆRE SYSTEM
Overfølsomme hårceller i det indre øre
fornemmer kropsposition, bevægelse og acceleration i rummet
og sender informationen lige ind i hjernen.
Så en kat ved altid, hvilken vej der er op.
Alle pattedyr har denne refleks, inklusive mennesker.
Men vi kan blive desorienterede.
Og det kalder vi skruesyge.
Vi hørte det med Simone Biles.
Hun følte, at hun havde mistet evnen til at føle, hvor hendes krop var i rummet.
"SKRUESYGE" STOPPEDE SIMONE BILES
Hun følte, at det ville være for farligt at fortsætte.
Men det er svært at kontrollere.
En kats reflekser er over dobbelt så hurtige som vores…
…og hurtigere end noget andet kæledyrs.
Hvis man slipper en hund
fra den samme position,
lander den ofte ikke på fødderne.
Vægtmæssigt er katte måske det hurtigste,
stærkeste og mest fleksible pattedyr på planeten.
Men de vilde talenter kan også gøre dem mystiske.
For at finde ud af, hvorfor de gør det, de gør, kan en kattepsykolog måske hjælpe.
Læn dig ned. Sådan, skat.
LEKTOR PÅ UNITY COLLEGE
"KATTEPSYKOLOG"
I løbet af evolutionen har katte ikke forandret sig meget.
Og nu er de en blanding af vildkatte
og de huskatte, vi vil have, at de er.
Kristyn studerer mysterierne i kattens hjerne.
Hun prøver at afkode, hvad katte tænker.
Jeg tror, kattens sociale evner altid er blevet undervurderet.
Især, når katte bliver sammenlignet med hunde.
Folk siger, hunde er overlegne med mange af de socio-kognitive træk.
Hunde bliver ofte betragtet som et mere intuitivt kæledyr.
De kender deres navn og op til 160 ord.
De kan forstå menneskers ansigtsudtryk
og måske endda løse problemer.
Men Kristyn mener, at katte ikke har fået chancen for at bevise, hvad de kan.
Vær sød.
Vi ser oftere og oftere, at der ikke blev forsket i katte.
Så hun ville finde ud af,
hvordan katte måler sig med deres hunderivaler.
Så vi placerer ham heroppe.
Først og fremmest,
kender katte deres eget navn?
Denne test skal vise os, om Carl genkender sit navn.
Vi har en Bluetooth-højttaler,
og vi afspiller min stemme gennem den.
Kristyn begynder med fire ord med én stavelse.
Støvle!
Carl reagerer på det første ord,
en ny lyd i sit miljø.
Sok!
Men han mister snart interessen for lyden.
Dag!
Så tilføjer Kristyn et ord, som er tæt på hans navn.
Pige!
Stadig ingenting.
Men så, sandhedens øjeblik.
Carl!
Godt!
Testen er blevet udført hundredvis af gange med mange forskellige katte,
og de fleste katte kender deres eget navn.
Om de vælger at svare, er en anden sag.
-Kom så. -Men det taler vi om senere.
Kristyns forskning førte hende til
epicenteret for en moderne katterevolution.
Katte overhalede hunde i 2017 som det mest populære kæledyr i Japan.
I dag lever ni millioner katte her
og en af verdens mest anerkendte katteforskere.
KATTEFORSKER, AZABU UNIVERSITET
I forhold til hundeforskning er katteforskning
cirka 15 år bagud.
Kristyn og Saho har udgivet 37 undersøgelser tilsammen.
De har hjulpet med at bevise, at katte genkender deres ejers ansigt og stemme,
for ikke at nævne andre kattes.
De har bevist, at katte ved, hvad det betyder at pege.
De forstår genstandes eksistens.
De forstår, at når de ikke kan se en genstand,
betyder det ikke, at den ikke findes.
De forstår meget mere, end vi troede.
Nu hvor forskningen udføres,
ser vi, at katte opfører sig nogenlunde lige som hunde.
Tricket er at vide, hvornår man kan udnytte potentialet.
Maryna og Svitlana-interview, ABC-mærke.
-Jeg hedder Maryna. -Og jeg hedder Svitlana.
Vi er Savitsky-kattene.
Vi er en familie af supertrænede katte og mennesker.
At træne kattene er lidt som magi.
Og det er ikke let.
De fantastiske Savitsky-katte er ukrainske berømtheder.
De turnerer verden rundt og underholder millioner.
De kom i kvartfinalen i America's Got Talent.
Ikke dårligt for et dyr, der ofte ses som umuligt at træne.
Forskellen mellem at træne en kat og en hund er,
at hunden vil behage én.
VIL ARBEJDE FOR MAD
"Jeg vil gøre alt for dig!
Jeg gør, som du siger."
Og kattene siger: "Få mig til det."
Savitskys ved, hvordan de får mest muligt ud af deres kunstnere.
Først skal man blive venner med katten.
Det er vigtigt, at katten stoler på én.
Katten må ikke forvente overraskelser.
I de sidste fire år har Dasha været deres stjerne.
Dasha.
Dasha er en skuespiller.
Når hun ser et kamera, er det, som om verden stopper,
og kameraet er det vigtigste.
Dasha udfører mange af holdets sværeste tricks…
…inklusive Mission Impossible…
…og højdespring.
Dasha er den ubestridte kaptajn for Savitsky-kattene.
Men tre andre kandidater kæmper om hendes plads.
Og enhver af dem kan blive den næste store stjerne.
Hver enkelt kat er som vores barn,
og vi kan ikke forestille os at leve uden den.
Den eneste måde at bringe det bedste frem i en kat på
er at knytte et bånd.
Nogle dyrlæger dedikerer livet til denne kunstform.
DIREKTØR FOR ADFÆRD OG VELFÆRD
SAN FRANCISCO SPCA - "ADFÆRDSFORSKER"
Før folk adopterer eller køber en kat,
skal de forberede sig, ikke?
De skal se, hvad de kan forvente,
når de tager en kat med hjem.
Det er en stor beslutning, for man tilføjer et familiemedlem.
Det er stort at tilføje en kat.
Læringskurven kan være stejl for nybegyndere.
Hvis ens kat skal kunne lide én,
kan man starte med det langsomme blink.
DET LANGSOMME BLINK
Øjenkontakt er utrolig vigtigt i dyrenes verden.
Direkte øjenkontakt, stirren uden at blinke, er skræmmende.
Hvis man vil interagere med en kat,
skal man gøre sig selv lille og bevæge sig og stå med siden til.
Og man kan kigge på den og blinke.
For katte er det som at smile.
Det spreder glade, positive følelser.
Og de svarer ofte.
De blinker langsomt for at sige: "Det er okay.
Jeg er venlig. Jeg kan lide dig.
Jeg er ikke truende."
Når katte gør det, ser jeg det som en kompliment.
"Den kat kan lide mig. Ja."
Hvis det langsomme blink virker, kan man nærme sig lidt.
Når katte hilser på hinanden
og vil være venlige, så rører de hinanden med næsen.
De går hen og rører hinanden med næsen.
Hvis man vil lære sin kat at kende, kan man stikke en finger frem
og lade den røre den med næsen.
De snuser til ens finger, lugter og lærer én at kende.
Det er som et håndtryk.
Men hvis de kan lide én, vil de ofte
gnide sig mod ens finger.
Men nærm dig ikke for hurtigt ovenfra.
Deres forfædre var vildkatte, så de er delvist byttedyr.
Hvad angriber dem ovenfra? Ting, der kommer med kløer.
Store rovfugle, ugler, ørne og den slags.
Så hvis man gør sådan med hånden,
føles det skræmmende og truende.
Lavt og langsomt er den rette måde.
Jeg lader dem snuse til min finger,
og hvis de gnider sig, aer jeg dem
på ansigtet og under hagen. Neutralt territorium, ikke?
Hvis de kan lide at blive aet,
så vil katten spise af ens hånd.
Nogle katte er nervøse over kontakt og har brug for at blive overbevist.
Mange katte er bange,
så vi har en pompon.
Det er en lille garnkugle, som er sat fast på en lang pind.
Vi bruger den til at indlede interaktioner med en kat
og lade den interagere, så vi kan se, hvordan katten har det.
Når en kat føler sig godt tilpas, fortæller den os det.
Allorubbing er en vigtig social adfærd, hvor der knyttes bånd.
Vi så, at 83 % af kattene
gned sig mod ejeren, når personen kom tilbage.
Allorubbing lader til at virke
stressreducerende for katte.
Denne venlige gestus betyder måske, at man er blevet accepteret.
Men kan katte lide alle mennesker?
Eller har de favoritter?
Denne test kaldes parret tilknytning, og i den ser vi på,
hvor meget tid katten bruger med sin ejer og en fremmed.
Hvis Carl vælger sin ejer, Kristyn, frem for den fremmede over halvdelen af tiden,
så har den en præference.
Carl valgte mig hver gang.
Så han lader til at foretrække mig, sin ejer,
frem for en fremmed.
De har udført eksperimentet og andre som det tusindvis af gange.
Og katte knytter uden tvivl stærke bånd med deres ejere.
Båndet mellem mennesker og katte er måske en forlængelse af
båndet med moren, når de er killinger.
Ja, vi har en forbindelse, og vi elsker dem.
Men elsker katte os?
Det undersøger vi om lidt.
Først: En anden nøgle til kattens sind
er at få dem til at føle sig hjemme.
Og ligesom deres forfædre vil katte gerne være højt oppe.
Katte vil være højt oppe, så de kan se, hvad der foregår.
Hvis de er dårligt tilpas, kan de gemme sig højt oppe.
Det er helt sikkert et træk fra vildkattene.
Det er instinktiv opførsel. Man behøver ikke lære en kat at klatre.
Han siger: "Jeg vil klatre", og hvis man ikke giver ham kattemøbler,
som kan bruges til det,
så finder han selv en gren.
Nej, det gjorde du ikke. Det gjorde du ikke!
Katte kan også lide trange steder,
hvilket forklarer deres besættelse af kasser.
De lukkede sider gør os trygge.
Det er derfor, katte elsker kasser, og det er sjovt
at gemme sig og angribe sine ejere.
Katte er bagholdsrovdyr,
hvilket betyder, at de gemmer sig for at fange deres bytte.
Så en kasse vil hjælpe katten med at bruge sin rovdyr-motorik.
Papkasser har en stressaflastende effekt.
Katte har en interessant niche
inden for økologi, for når de jager, bruger de huller i træer
og navigerer forhindringer.
Et rovdyr, der kan navigere forhindringer, vil nok klare sig bedre.
Det bliver en overlevelsesfordel.
Katte har specielle træk
og kan mase sig ind, hvor få andre dyr kan være.
Vi kan vise den evne ved at se,
hvor lille et hul en kat kan komme igennem.
Vi kan lokke dem igennem huller
med foder, legetøj eller godbidder.
SYV TOMMER
Store huller er intet problem.
Men da Bruce gør hullet mindre,
begynder de at vise, at de er ægte mestre i deres miljø.
SEKS TOMMER
Og det hele begynder med knurhårene.
Knurhår er et interessant træk hos katte.
De fleste ved, at de ligner lange hår,
og hver enkelt af dem er forbundet med en masse nerver,
som sender information om det, knurhåret rører ved, til hjernen.
De fleste kender til knurhår på hagen,
men der er også knurhår på øjenbrynene,
og folk ved ikke, at der er knurhår bag på forpoterne.
De har udviklet sig til at give berøringsinformation om miljøet.
En fordel ved knurhår?
De fortæller katten, hvor lille et hul den kan være i.
FIRE TOMMER
Deres fleksible skelet gør resten.
Deres clavicles,
eller kraveben, er ikke forankret i knogler, men i muskler.
Det er som at være dobbeltleddet overalt.
Som du kan se i eksperimentet, når vi langsomt gør hullet
mindre og mindre,
er det ret overraskende, at disse katte, som er ret store,
kan komme igennem.
Men knurhår vokser ikke, hvis en kat tager lidt på i vægt.
Knurhårene har udviklet sig til at være bredden af en kat,
som har en normal, sund kropstilstand.
Og det fører til et andet problem med overvægt og fedme hos katte,
og mange katte er overvægtige, og det er et stort problem.
Knurhårene vokser ikke
til at rumme den øgede omkreds hos en overvægtig kat.
59 procent af katte i USA er overvægtige.
Så det er vigtigt at finde den rette kost.
Vores kattes vilde slægtninge
skal arbejde for deres føde.
De har let ved at forblive slanke.
Vores katte er ikke sådan.
Sætter du ham på vægten?
Ingen snyd.
Hvis man spiser og spiser, og man spiser hurtigt,
kan man få meget mad ned i halsen,
før maven siger: "Vent, for meget."
Vi vil gøre det samme for katte. De skal have noget at lave.
Så enten kattelegetøj
eller interaktiv fodring, noget, de kan arbejde på,
hvor de ved, at der er foder derinde.
Du skal arbejde for det.
Og uanset hvad deres ejere spiser, skal katte spise kød.
Katte er obligatoriske kødædere.
De skal spise kød, fordi de ikke kan syntetisere
visse aminosyrer, som kun findes i kød.
Så sørg for, at din kat får en kødbaseret kost.
Den skal være komplet og afbalanceret,
men gør den ikke til vegetar.
At holde katten sund og glad kan hurtigt blive en livsstil.
En læge i Japan tilbringer så meget tid med katte,
at de kalder ham Katteguruen.
DIREKTØR, TOKYOS KATTEHOSPITAL
"KATTEGURUEN"
Katte er følsomme dyr.
Folk, der ikke kan lide katte, siger ofte,
at de ikke forstår, hvad katte tænker.
Doktor Yuki har brugt titusindvis af timer på at studere katte.
Han arbejder på at afkode de små nuancer i deres sprog.
Hvis man ser på en kat, på øjnene og ørerne,
måden, den vifter med halen på, hvis man ser på den,
begynder man at forstå, hvad en kat føler.
Når en kats øjne er åbne, og ørerne er oppe, er den afslappet.
Hvis den indsnævrer øjnene og sænker ørerne,
bliver den aggressiv.
Åbne øjne med ørerne tilbage, så forbereder den sig på at forsvare sig.
Og hvis den viser tænder, er den klar til et angreb.
At aflæse en kats ansigt kan være intuitivt.
Halen er et større mysterium.
Halens bevægelser har forskellige betydninger.
Når en hund logrer, siger folk, at den er glad.
Sådan er det ikke med katte.
Når en kat slår med halen, er den irriteret.
Men når den holder den lige op, er den ret tilfreds.
Når jeg kommer hjem, og en kat kommer gående mod mig
med halen lige op, så er den i godt humør.
"Velkommen hjem. Hvor har du været? Jeg savnede dig."
Når spidsen af halen rykker, betyder det, at den er fascineret.
Når en kat stikker halen mellem benene,
er den bange og vil se underdanig ud.
Når alle hårene rejser sig, betyder det, at den er rædselsslagen.
Når halen er puffet op,
er det ægte frygt.
Hvis man forstår de kodede beskeder, kan alle aflæse en kat.
Og nogle gange hjælper det bare at lytte.
En kat har 20 forskellige lyde til at udtrykke sine følelser.
Der er lyde, en kat laver, når den vil have noget…
…og lyde, den laver, når den er glad.
Det her er advarselslyde. "Kom ikke for tæt på."
Og det her er lyden af et angreb.
Men katte taler meget mere til mennesker end andre katte.
Katte, der lever med mennesker, miaver meget.
Når en kat miaver højt og tydeligt én gang,
betyder det ofte, at den beder om noget.
"Jeg er sulten, men min skål er tom."
"Jeg vil have vand" eller "Åbn døren."
De mest mystiske kodede beskeder findes, når de spinder.
Når en kat laver lyde med halsen, har den det rigtig godt
og er lidt fortryllet eller hypnotiseret.
Det er den lyd, den laver.
En overraskende ny undersøgelse viser,
at de spinder for at nå ind i vores underbevidsthed.
De lader til at indsætte frekvenser,
som overlapper med de frekvenser, et menneskebarn bruger, når det græder.
Når et menneskebarn græder, er frekvensen, eller længden af lydbølgerne,
mellem 400 og 600 hertz,
en lyd, som er designet til at få vores opmærksomhed.
Moderne katte har udviklet et særligt højt miav
som en del af deres spinden, der kopierer denne frekvens.
Katte har udviklet sig til at lave
en lyd, som mennesker har svært ved at ignorere.
Det lader til at udnytte
ejerens moderlige eller faderlige instinkt til at tage sig af katten.
De har udviklet sig til at få os til at tage os af dem.
Men vi kan stadig gøre ting for at få dem til at lytte til os.
Den første kommando, vi lærer katte, er at følge os.
Så vi går væk fra dem og siger: "Kom hen til mig," og så kommer de.
At træne simple kommandoer gennem gentagelse
kaldes klassisk konditionering.
KLASSISK KONDITIONERING
Det klassiske eksempel på klassisk konditionering kommer fra Pavlov.
Dr. Ivan Pavlov vandt Nobelprisen i fysiologi i 1904 for sin opdagelse.
Han fandt ud af,
at hvis man ringer med en klokke, når man tilbyder en hund mad,
så vil lyden af klokken efter gentagelser
få hunden til at begynde at savle.
Så hunden lærte,
at klokken betyder, at maden kommer.
Så det er klassisk konditionering.
For katte er klikkertræning et godt sted at starte.
Man laver en klikkelyd,
og efter et par sekunder giver man katten en godbid,
så katten tænker: "Nå.
Når jeg hører klikket, får jeg min favoritgodbid."
Så klikket får betydning.
Katte keder sig let, så træningstimen skal være kort.
Jeg vil sige mellem et og fem minutter.
Det ville være
helt fantastisk, hvis vi fik fem minutter.
Jeg siger til ejerne: "30 til 60 sekunder, halleluja!
Sådan!"
Hvis din kat kan klare mere, er det godt.
Man skal være tålmodig.
Katte reagerer ikke ens.
Fordi alle katte er forskellige.
I vores forskning ser vi i kattens adfærd,
at der er meget individuel variation.
Katte er forskellige i deres reaktioner på mennesker og deres sociale adfærd.
Ikke alle katte er superstjerner.
Dasha nåede hertil med mange års træning.
De andre Savitsky-katte er stadig i gang.
Ikke alle katte kan udføre særlige tricks.
Man skal observere katten for at se, hvad den er i stand til,
og lære dem ting baseret på deres styrker.
Alle dyr fødes med et temperament.
Temperamentet udgør de første byggesten
i personligheden, som vil udvikle sig i løbet af deres liv.
Alle vores katte har forskellige personligheder,
og man skal tilpasse sig dem, så man kan ikke
få dem til at tilpasse sig én.
Det er ikke deres opgave. Det er vores.
Så man skal vælge,
hvad der fungerer bedst for dem.
Vi ser faktisk hos killinger, at allerede
når de er tre dage gamle,
viser de forskelligheder inden for kuldet.
Det er som med mennesker. Nogle er gode til computere.
Nogle er dygtige ballerinaer.
Man ville ikke undervise en ballerina i computere.
Eddy, kom her. Eddy!
Savitskys tvinger ikke deres kunstnere til at udføre fantastiske stunts.
Som en billedhugger, der finder skulpturen i stenen,
lader de hver enkelt kats potentiale afsløre sig.
Det er Asia. Hun er en diva.
Man ved aldrig, om hun vil optræde eller ej.
Man ved det aldrig.
Hun er ret besværlig.
Men de tricks, hun udfører, er fantastiske.
Så det er risikoen værd.
Den 13-årige er den ældste på holdet og favoritten blandt deres fans.
Det er Chupa.
Hun var meget svær at træne i starten, meget udfordrende.
Hun forstod det slet ikke.
Men der gik et par måneder, og så klikkede det pludselig.
Og nu er hun en af de bedste elever.
Man kan lære gamle katte at udføre tricks.
Deres nyeste rekrut, Eddy, havde en lidt anden opvækst.
Eddy er et pigenavn.
Hun voksede op med hunde, så det meste af hendes liv
havde hun hundevaner og -adfærd.
Vi ved, at livserfaring
virkelig påvirker kattens adfærd.
Og det påvirker, hvor social katten er.
På grund af hendes fortid
bliver Eddy trænet lidt anderledes.
Hun gør alt baglæns.
Hun gør skøre ting, som andre katte ikke kan,
fordi deres hjerner ikke er skabt til det.
Eddy elsker også at springe.
Så de lærer hende et af de sværeste tricks.
Lige nu arbejder hun på et spring gennem papirringen.
Jeg vil sige, at det er det næstmest udfordrende trick,
man kan udføre efter socialisering,
fordi man lærer katten at springe ind i en væg.
Det kræver tid og træning, og man spilder meget papir.
Vi arbejder stadig på det.
Eddy, spring.
Det kræver lidt øvelse.
Men Savitskys lærer, hvordan de kan motivere Eddy.
Forskellige katte motiveres af forskellige belønninger.
Det kan virke enkelt nok, men mange nye katteejere tager fejl.
Jeg tror, at de bruger forkerte ting til at motivere kattene.
Katte er mere kræsne end mange andre kæledyr.
Mad er ikke altid motiverende.
Vi fandt ud af, at de fleste katte foretrækker sociale belønninger.
Kristyn har undersøgt nøje, hvad katte vil have.
Hun giver katte et valg
mellem deres yndlingslegetøj,
yndlingslugt,
yndlingsmad
eller deres ejer.
Og over halvdelen af tiden vælger de deres mennesker.
Jeg tror, han elsker dig.
Det lader til, at hjertet trumfer maven.
Er det et bevis på, at katte elsker os?
Jeg bliver spurgt, om katte elsker os eller ej.
Kærlighed er en meget kompleks følelse, og selv blandt mennesker
kan nogen sige, at de elsker én, men opføre sig anderledes.
For at besvare det spørgsmål og forstå forholdet mellem katte og mennesker
må vi gå helt tilbage til begyndelsen.
I årevis troede historikere, at vores venskab begyndte i Egypten
for omkring 4.000 år siden.
Men et nyligt gennembrud forandrede alt.
PALÆOGENETIKER
For ti tusind år siden,
så før neolitisk tid, var der ingen katte på Cypern.
CYPERN
Cypern er en lille ø i Middelhavet
tæt på civilisationens vugge,
hvor arkæologer for nylig gjorde en stor opdagelse.
De fandt en neolitisk grav med et barn.
Og i graven var der også et katteskelet.
Doktor Eva Maria brugte dna til at datere dette fund.
Det blev det tidligste bevis på
et forhold mellem menneske og kat…
1000 E.V.T.
…og at vi har været sammen i mindst 10.000 år.
8000 F.V.T.
Katten svømmede ikke over havet.
Det betyder, at folket tog katten med på deres skibe til Cypern.
Så der skete noget på dette tidspunkt i dette område.
Det, der skete, var gården.
Mennesker begyndte at dyrke afgrøder og opbevare korn,
og vilde katte så en mulighed.
Kornene må have tiltrukket gnavere,
hvilket var en katastrofe for de tidlige landmænd.
Og kattene
sprang på gnaverne og levede af dem.
Og det var nok begyndelsen på forholdet mellem vildkatte og mennesker.
Og herfra voksede forholdet.
Egyptere tilbeder katte.
Der er millioner af mumificerede katte,
og i den egyptiske ikonografi, statuer, er der alle mulige slags katte.
Og der ser man stole med adelige mennesker, ofte kvinder,
og en lille kat under stolen.
Så det viser os, at katten var kommet ind i huset.
Den var på vej til at blive en huskat.
Når vi rejste, fulgte katte med…
…ofte med båd.
Skibe er nok det vigtigste middel i kattens spredning.
Gnaverne gik om bord, og kattene fulgte efter.
Så der var nok ikke et eneste skib,
som sejlede ud af havnen uden katte.
Så det var sådan, Felis catus endte på alle kontinenter i verden.
Den var så vigtig på skibe, at indtil 1975 i den britiske flåde
var det stadig obligatorisk at have en kat på skibet.
Det var ikke kun briterne.
KATTENYHEDERNE - HERMAN SLUTTER SIG TIL
Hold øje, hr. Kystvagt. Katten Herman er på jagt.
I Baltimore får Herman taget fingeraftryk, eller er det poteaftryk,
så han kan få et officielt kystvagtkort.
Det er virkeligt.
Katten Herman arbejdede faktisk for den amerikanske kystvagt.
Men historien har ikke altid været så god mod katte.
Historier om sorte katte og mørk magi,
hekse og kedler begyndte ikke i Salem
eller Transsylvanien,
men med en pave ved navn Gregor IX.
GREGOR IX
I middelalderen blev katte
forbundet med hekse.
Hekse var faktisk
intelligente kvinder, kloge kvinder, som vidste meget om naturen.
De kloge kvinder vidste, at hvis man holder huset rent,
holder man sig selv sund.
Så de gjorde huset rent med en kost,
og de havde katte til at fjerne gnavere.
Så kom det tidspunkt, hvor kirken,
domineret af mænd,
betragtede dem som en fare.
Så kirken prøvede at slippe af med dem.
Dæmoniseret under pavens inkvisition
blev Europas kattebestand decimeret,
og nogle tror, at det bidrog til Pesten.
Den sorte død, pesten, blev
overført af gnavere, af lopper, faktisk.
Og lopperne var i gnavernes pels.
Med færre katte var pesten ude af kontrol.
Heldigvis, selv i de mørke tider,
fortsatte nogle mennesker med at knytte bånd med katte…
SKOTLAND
…et forhold, der stadig udvikler sig den dag i dag.
Der er en historie med katte på destillerier.
Det er ret traditionelt i Skotland.
Der var en berømt kat på et destilleri i Perthshire,
som hed Towser, og han er nok den mest berømte destilleri-kat.
-Ja, han eller hun er legendarisk. -Ja.
Han er den mest berømte destilleri-kat.
MEDEJER, LINDORES ABBEY DESTILLERI
For fem år siden adopterede Helen og Drew McKenzie to arbejdskatte
for at videreføre en gammel tradition.
Klosteret blev grundlagt i 1191.
William Wallace kom her efter sejren over englænderne
i Slaget ved Black Earnside.
Så det har en vigtig historie.
Vi fortsætter traditionen.
Alle katte, som har været her…
De kaldte den sorte han "Friar John Claw"
og calico-hunnen Vespers,
et minde om middelaldermunkene, som boede her.
Og ligesom munkene starter kattene deres tjeneste om natten.
Kattens øjne er store i forhold til kraniet.
De har også noget, der hedder tapetum lucidum,
som er et lag celler bagest i øjet, der reflekterer lys tilbage til nethinden,
så den kan se godt i svag belysning.
Det, de leder efter, udgør en stor fare for destilleriets sundhed.
Der er altid mus på et destilleri på grund af de enorme mængder byg,
og korn tiltrækker selvfølgelig mus.
Desværre, uden at blive for teknisk,
tisser mus konstant,
i mangel af et bedre udtryk, og det er ikke godt.
For at finde skadedyrene skal kattene bruge ultralyd.
Kattens ører kan dreje 180 grader.
De kan høre meget høje frekvenser.
Det er, fordi byttet, de søger, vokaliserer i dette lydområde.
Så det gør dem i stand til at lokalisere og triangulere på bytte.
Kattene er gode til deres arbejde.
Men Helen og Drew var nysgerrige omkring, hvad de lavede.
Så Helen gav dem gps-sporere på for at finde ud af det.
LINDORES ABBEY DESTILLERI
Gps-halsbåndene afslørede,
at hver nat bevæger Vespers sig over halvanden kilometer,
men hun går aldrig langt hjemmefra.
Vespers, som officielt er hovedmusejægeren,
har travlt med sit dagjob og nattejob.
Og hun er mest aktiv lige før daggry,
den bedste gnavertid.
Katte er krepuskulære dyr.
Krepuskulære betyder,
at de er aktive ved daggry og i skumringen.
Hvilket forklarer, hvorfor katte er så skøre om natten.
Mine katte har en tendens til at suse rundt, efter vi går i seng.
Katte får et pludseligt energiudbrud.
Vi kalder det "Frap", F-R-A-P,
"Frenetic Rapid Action Pattern".
Man ser dem lave små kvidrelyde
og løbe ned på jorden og springe herfra og derhen.
Og de jager hinanden og taler
og morer sig, mens vi andre sover.
Det er instinktiv adfærd.
Den stammer fra den cirkadiske rytme.
Det er et indre ur i vores krop, som vi fik fra vores forfædre.
Nogle katte har et andet sært natteritual.
Især Vespers elsker at give gaver.
Ves fanger nok fire-fem ting hver dag.
Men hvorfor giver katte deres ejere gaver?
Vi ved, at når en moderkat har killinger,
bringer hun byttet tilbage til dem,
så de kan lære, hvilket slags bytte er passende,
og hun lader dem lege med det
på en lidt morbid måde, så de kan øve sig i at fange byttet.
Uanset årsagen er det en kompliment.
Det betyder, at man er familie.
Og der er få ting, som er mindre behagelige,
når man går uden hjemmesko på om morgenen.
Mens Vespers udfører de traditionelle pligter,
har Friar John Claw en mere moderne tilgang.
Han er meget afslappet.
Han elsker folk og bruger meget tid
på besøgscenteret, hvor han bliver aet.
FJC indså, at hans søster klarer musene.
Så han bruger sine talenter andre steder.
FJC's rolle, kan man sige, er mere som en ambassadør.
Han er foran i huset.
-Hun er bagi. -Hun er bagi og udfører det hårde arbejde.
Vespers bruger instinkt.
Friar John Claw bruger Instagram.
Det, der startede for 10.000 år siden som et arbejdsforhold,
har udviklet sig til en global besættelse.
Måden, katte er gået virale på nettet på,
overgår alt, hvad nogen havde forventet.
Jeg tror, at den næstmest almindelige grund til, at folk er på nettet,
er for at se kattevideoer.
Katte er nummer et for familievenlige ting på internettet…
…med over 25 milliarder visninger.
En ny undersøgelse viser, at kattevideoer booster positive følelser
og reducerer negative følelser.
Med andre ord giver de en indsprøjtning dopamin.
Jeg tror, internettet er blevet et rum,
hvor katteelskere kan forene sig og elske katte og grine ad dem
og knytte bånd over de fjollede ting, vores katte gør.
Det giver os plads til det.
Dårlig opførsel skaber sjove videoer.
Men det er ikke altid sjovt, når det sker i ens eget hjem.
Når vi oplever uønsket adfærd,
så husk, at katte er katte.
De ved ikke, at de ikke må være på bordet.
Regel nummer et: Straf aldrig en kat.
Når ens kat gør noget, man ikke vil have,
og man straffer den,
så forstår den ikke, hvorfor man ikke kan lide det.
Så virker man selv uforudsigelig.
"Du råber og skriger pludselig, og jeg forstår ikke, hvad der skete."
Nøglen er positivitet.
Hvis katten gør noget, man ikke vil have,
så skal man distrahere den og sige, hvad man godt vil have.
"Lad os gøre det her. Kom og rør min hånd.
Hen i din seng. Dygtig kat, juhu!"
Og katten tænker: "Ja, jeg er verdens bedste kat!"
Med virkelig dårlige vaner er klassisk konditionering ikke nok.
Modkonditionering ændrer en følelsesmæssig reaktion.
Det er her, man finder de gode ting frem,
deres favorit og mest uimodståelige godbid.
Man tilbyder noget, som er så værdifuldt eller givende,
at dyret tænker: "Nå! Det var ikke så slemt. Jeg kan lide det."
Jeg giver mine klienter dette eksempel:
Hvad, hvis hver gang man forlod huset,
var der en nabo, som talte grimt til én?
Så man undgår at gå ud, når han er der.
Men hvad, hvis jeg gav dig 1.000 dollars, hver gang du gik derud?
Så ville du tænke: "Det er ikke så slemt. Jeg kan godt se ham."
Hvad, hvis du så ham fire gange om dagen og fik 4.000 dollars?
Så ville du tænke: "Ja, kom med dem! Hvor er han?"
Så ville du se ham konstant, ikke?
Så det er modkonditionering.
Man kan ændre en situation
fra at være negativ til mere neutral og så positiv.
Som ethvert forhold kan det kræve tålmodighed,
men det er umagen værd.
Man fornemmer nogle gange, at de ikke har brug for én,
men at de vil stadig have én.
Og det er et meget unikt, mystisk og dybt forhold.
En kats sande motivation er ikke så let at fortolke som andre kæledyrs.
Hunde ser deres ejere som guder.
Men katte betragter sig selv som guder.
Katte gør ikke ting, de ikke kan lide.
De vil sove, når de vil sove,
spise, når de vil spise, og lege, når de vil lege.
Tag ikke fejl af uafhængighed og ligegyldighed.
Hvis man har den opfattelse, at katte er ligeglade
og ikke går op i social interaktion,
og man ikke gør alt for at interagere med dem,
så former man katten til at være ligeglad,
fordi man forventede det af den.
I vores arbejde fandt vi ud af,
at en persons opførsel påvirker kattens opførsel.
Kristyns forskning beviser, at kattens behandling af én
afspejler, hvordan man behandler den.
Et skridt videre viser hendes arbejde, at de endda opfanger vores følelser.
Det her kaldes den sociale referencetest.
Og tanken er, at ventilatoren med strimler
er helt ny for katten.
Så han ved ikke, om den er skræmmende eller sjov.
Tanken er, at personen kan sende følelsesmæssige signaler
og se, hvordan katten reagerer.
Carl, den er skræmmende!
Carl, den er skræmmende, ikke?
Åh, nej!
Åh, nej! Du godeste!
Se lige!
Når Kristyn virker bange for ventilatoren, prøver Carl at gemme sig.
Er ventilatoren skræmmende?
En nulstilling og holdningsjustering, og så kommer anden runde.
Hvis jeg er glad for ventilatoren,
ser vi, om katten opfanger mine følelser.
Se. Se den fine ventilator.
Se den fine ventilator.
Når hun taler pænt til ventilatoren, og hun ikke er bange,
virker Carl mere selvsikker.
Se strimlerne.
Se.
Ventilatoren er ikke længere en trussel.
Ikke mere frygt!
Det er ikke kun Carl.
79 % af katte søger følelsesmæssige råd hos deres ejere.
For forskere er det endnu et gennembrud.
Katte lader til at være eksperter i at føle vores følelser…
…både de gode og dårlige.
Hvis du er i dårligt humør, når du træner katte,
så gå.
Gør det ikke.
De mærker alt, og de gør det værre.
Asia, kom her.
Katte har lært at være empater for at tilpasse sig og overleve.
Der er en evolutionær fordel
ved at kunne se på sociale partnere i ens miljø
og indsamle information.
Så hvis man ikke kan aflæse folks reaktioner,
så har man afskåret sig selv
fra meget information om, hvordan man skal reagere
på noget potentielt farligt.
Åbenbaringen om, at katte opfanger vores følelser,
tog en meget større drejning, end nogen havde forventet.
Tilbage i Japan bemærkede dr. Saho Takagi noget.
Jeg indså, at vi ser forskellig adfærd
hos katte i USA og i Japan.
I Japan har katte det svært med ukendte steder.
Men katte, jeg så i USA…
…opførte sig normalt, selv når de var ukendte steder.
Så japanske og amerikanske katte har måske forskellige personligheder.
Kristyn og Saho besluttede sig for at udføre de samme eksperimenter
i USA og Japan.
Og de finder ud af, at kattene er forskellige.
Vi ser sociale forskelle mellem katte i Japan og USA.
Jeg indså, at vores kulturelle forskelle også påvirker katte.
Forandrer menneskekulturen kattekulturen?
Japan er en ø-nation.
De fleste katteejere holder deres katte helt indendørs.
Folk i Japan har sjældent folk på besøg.
Derfor er hyppigheden for, at japanske katte møder fremmede,
mindre end for katte i USA.
Det kan være faktorer, der bidrager til forskellene mellem katte i Japan
og katte i USA.
Deres forskning antyder, at de kulturelle forskelle
måske føres videre fra generation til generation.
Og i én kultur bringer den vores arter endnu tættere sammen.
Selv før Istanbul var Konstantinopel,
var den kattens by.
På disse gader lever over 100.000 katte,
som passer perfekt til bylivet.
I dag, når man tager til Istanbul, finder man katte overalt.
De hører til i kvarteret.
De ejes ikke af en bestemt person.
Folk giver kattene en infrastruktur,
så de kan overleve,
men de er ikke… De tilhører ikke specifikke folk.
I 2021 introducerede Istanbul nye love, som beskytter kattene,
en af de mest progressive lovgivninger i verden.
At behandle en kat som ligeværdig og at se verden fra dens synsvinkel
er den bedste måde at styrke forholdet på.
Hej.
Mit speciale eksisterer,
fordi folk har indset, at de har et stærkt bånd med dyret,
en dyb kærlighed.
Vi gør det, fordi vi elsker dyr.
Fordi vi ser båndet mellem mennesker og dyr.
Jeg ved ikke, hvorfor jeg græder. Du får mig til at græde.
Det er derfor, vi gør det. Fordi vi elsker dyr.
Det er tydeligt. Vi elsker katte.
Hvilket fører os til det vigtigste kattespørgsmål.
Tror jeg, at katte elsker os?
Det er svært at måle følelser hos katte,
men jeg tror, baseret på deres adfærd og deres forhold,
at katte kan knytte et så stærkt bånd med nogen, at det ligner kærlighed.
Katte elsker deres ejere højt.
Jeg tror helt sikkert, at mine katte elsker mig.
Det er tydeligt, at katte giver
følelsesmæssig støtte og en følelse af velbehag og lykke.
At man kan komme hjem og få ubetinget kærlighed fra sin kat
er noget, som er afgørende.
Med al sin families hengivenhed er Eddy perfekt positioneret til
at blive den næste superstjerne.
Hun skal bare springe gennem papirringen.
Vi er kun lige begyndt at se kattes potentiale.
Der er stadig så meget, vi ikke ved om katte.
Fremtiden vil bringe flere opdagelser lidt efter lidt.
Jo mere vi lærer, desto mere indser vi, hvor dyb vores forbindelse er.
De føler den kærlighed, man giver dem,
og de lever af dem.
Kærligheden går begge veje.
Hvis vi kan lære at bringe det bedste frem i vores katte,
så vil de bringe det bedste frem i os.
Jeg kan ikke forestille mig mit liv uden katte.
De er mine dyr. Jeg mærker dem.
Og jeg håber, at de elsker mig så højt, som jeg elsker dem.
Når alt falder på plads, kan resultatet være magisk.
Tekster af: Mila Tempels